[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 24.4.2008

COM(2008) 224 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ, ДО СЪВЕТА И ДО ЕВРОПЕЙСКАТА СМЕТНА ПАЛАТА

Годишен доклад относно финансовото управление на седмия, осмия и деветия европейски фондове за развитие (ЕФР) през 2007 г.{SEC(2008)518}

СЪДЪРЖАНИЕ

1. Въведение 3

2. Съществени събития през 2007 г. 3

3. Основни моменти 4

4. Финансово състояние на седмия, осмия и деветия ЕФР в края на 2007 г. 5

5. Своевременно и ефективно изпълнение на програмите за АКТБ: изпълнение спрямо целите за 2007 г. 5

5.1. Повишаване на качеството, въздействието и устойчивостта на програмите 5

5.2. По-бързо предоставяне на помощ 9

5.2.1. Поддържане на общите неизпълнени поети задължения (RAL) устойчиви 11

5.2.2. Равномерното разпределяне на поетите задължения през годината (избягване на прекомерно натоварване в края на годината) 13

5.2.3. Stabex 13

5.3. Координиране и хармонизиране на операциите с други дарители 13

5.4. Гарантиране на средства за ефективен контрол и отчетност 15

5.5. Въвеждане на активна политика за човешките ресурси и подобряване на вътрешните процеси 17

1. Въведение

Настоящият доклад изпълнява изискването на член 96, параграф 2 и член 102, изречение второ от Финансовия регламент за деветия Европейски фонд за развитие (ЕФР)[1], съгласно което Комисията изготвя всяка година доклад за финансовото управление на ЕФР.

Данните, използвани за целевите равнища на изпълнение на EuropeAid и в докладите на Комитета за подпомагане на развитието на Организацията за икономическо сътрудничество и развитие (КПР—ОИСР), не включват отменени бюджетни кредити и нареждания за събиране на вземания, т.е. те са брутни, а не нетни. Също така данните в настоящия раздел и в приложението са брутни, освен ако не е посочено друго.

2. Съществени събития през 2007 г.

2007 г. бе специална година за управлението на ЕФР от EuropeAid, тъй като нейната дейност премина основно под знака на това всички средства от деветия ЕФР да бъдат поети като задължения преди края на 2007 г.

През май 2005 г. Съветът определи крайният срок за това средствата от деветия ЕФР да бъдат поети като задължения да бъде 31 декември 2007 г. Това решение е известно като „клауза за краен срок на валидност“[2]. Бяха предвидени изключения за Stabex и за оперативните разходи[3].

През май 2007 г. Съветът на министрите АКТБ—ЕО реши да отпусне част от резервите от финансовия пакет на деветия ЕФР, първоначално определени за дългосрочно развитие, в полза на консолидираните Б пакети, програмите FLEX в рамките на АКТБ, финансовия инструмент за мир в Африка и доверителния фонд за инфраструктура.

През ноември 2007 г. Съветът разреши удължаване на сроковете за решенията за финансиране в рамките на единните програмни документи на френските ОСТ, и за приходите от лихви по кредитите по ЕФР[4].

През 2007 г. вследствие на решенията на Комисията, приети в рамките на прегледите в края на периода на деветия ЕФР, EuropeAid бе приканена да приложи новото разпределение на средствата по страни, региони и сектори.

Комисията успя да се съобрази с всички последици от „клаузата за краен срок на валидност“, и по-специално:

1. да отмени всички излишни бюджетни кредити до края на март 2007 г., за да ги освободи за ново поемане на задължения преди края на годината;

2. да внесе до края на юли 2007 г. в Комитета на ЕФР за становище всички програми, разпределящи средствата от пакет А по страни и региони;

3. да подготви за решение в срока, определен в „клаузата за краен срок на валидност“, новите програми, които са посочени като приоритетни от решението на Съвета на министрите АКТБ—ЕО от май 2007 г.

Така стана възможно преди края на 2007 г. всички средства от деветия ЕФР да бъдат поети като задължения, с изключение на френските ОСТ и на лихвите по ЕФР, както позволява Решение 2007/792/ЕО. За първи път всички средства от даден ЕФР бяха поети като задължения преди влизането в сила на следващия ЕФР.

През 2007 г. ГД „Развитие” приключи планирането в рамките на десетия ЕФР за 51 стратегически документа за страните/национални индикативни програми на стойност 8,7 млрд. EUR, които съставляват 65 % от планираните средства по страни. Планирането на останалата част от средствата се очаква да приключи през 2008 г., а десетият ЕФР засега е предвиден да влезе в сила най-рано през юни 2008 г.

3. Основни моменти

- Финансови цели за 2007 г. — Комисията изпълни почти всички свои финансови цели, надминавайки целевите равнища за общо поети задължения и договори. За първи път всички средства от даден ЕФР бяха поети като задължения преди влизането в сила на следващия ЕФР.

- Плащанията по ЕФР достигнаха рекордно ниво (2,92 млрд. EUR), но бяха ограничени поради недостиг на парични потоци. Увеличаването на темпото на плащанията по ЕФР през последните години оказва натиск върху държавите-членки да ускорят своите вноски. През 2007 г. някои държави-членки не желаеха да увеличат своите вноски, както бе поискано, и през 2008 г. има риск от недостиг на парични потоци.

- Вътрешни механизми за контрол и процеси — все още предстои ЕФР да бъде интегриран в Общата информационна система в областта на външните отношения (CRIS). Освен това, въвеждането на ABAC—FED бе отново отложено за началото на 2009 г.

- Персонал — след оценка от EuropeAid на натовареността, през 2007 г. в централата на ГД „AIDCO“/C допълнително бяха наети 11 договорно наети лица. Въпреки че това облекчи недостига на персонал, индивидуалната натовареност в Дирекция АКТБ на EuropeAid остава много висока в сравнение с други географски зони. Делегациите в страните от АКТБ продължиха да работят с недостатъчен персонал.

4. Финансово състояние на седмия, осмия и деветия ЕФР в края на 2007 г.[5]

Таблицата по-долу показва цялостното финансово състояние на седмия, осмия и деветия ЕФР в края на 2007 г. 2006 г. приключи с 3,16 млрд. EUR, които все още не бяха поети като задължения, докато при приключването на 2007 г. остатъчната сума е 49 млн. EUR (приблизително 0,001 % от отпуснатите средства).

Таблица 1: Финансово състояние на седмия, осмия и деветия ЕФР в края на 2007 г. (млн. EUR) |

средства, отпуснати за страните от АКТБ и ОСТ (от ЕФР)[6] | средства, поети като задължения | изразходвани средства | неизразходвани средства/поети задължения |

7ми—8ми | 9ти | общо 7ми—9ти | средства, непоети като задължения | неизпълнени поети задължения (RAL) | общо оставащи неизразходвани средства |

A | b | c (a+b) | D | E | f (c-d) | G (d-e) | h (f+g) |

21 422,27 | 15 906,38 | 37 328,65 | 37 279,37 | 26 699,96 | 49,28 | 10 579,40 | 10 628,69 |

49,28 млн. EUR от средства, непоети като задължения, са ресурси на разположение за финансиране на изключенията, предвидени от „клаузата за краен срок на валидност“.

5. Своевременно и ефективно изпълнение на програмите за АКТБ: изпълнение спрямо целите за 2007 г.

Целите на EuropeAid по отношение на ЕФР са посочени в:

- раздел АКТБ от Годишния план за управление на EuropeAid, и

- съответните основни показатели за изпълнението, одобрени от ръководството на EuropeAid.

Следващият раздел обяснява как тези цели бяха постигнати или надминати.

5.1. Повишаване на качеството, въздействието и устойчивостта на програмите

- Преглед на всички програми на етап идентифициране и формулиране

Групите за поддържане на качеството към EuropeAid (ГПК) извършват оценка на операциите преди тяхното изпълнение (предварителна оценка). Обхватът на прегледа от ГПК на предложения за финансиране от ЕФР през 2007 г. се увеличи, като достигна 91 % от планираните средства, поети като задължения през тази година.

Таблица 2: Преглед от ГПК на предложения за финансиране от ЕФР, 2007 г. |

етап от жизнения цикъл на проекта | показател | 2006 | 2007 | % изменение спрямо предходна година |

идентификация | разгледани идентификационни фишове | брой | 156 | 169 | 8 % |

стойност (млн. EUR) | 2 276 | 1 636 | - 28 % |

формулиране | разгледани предложения за финансиране | брой | 181 | 272 | 50 % |

стойност (млн. EUR) | 3 094 | 3 173 | 3 % |

Предложенията за проекти се разглеждат на етап идентифициране и на етап формулиране. Като правило задълбоченият анализ на етап идентифициране ще намали нуждата от изменения на следващото ниво. През 2007 г. броят на предварителните прегледи на етап формулиране значително нарасна, отразявайки големия брой на решения за финансиране, необходими за приключване на поемането на оставащите средства от деветия ЕФР като задължения. Делът на прегледите на етап идентифициране логично намаля по размер, тъй като прегледите на първоначалния етап на идентифициране в някои случаи вече бяха проведени през предходните години.

За всяко предложение, разгледано от ГПК, има няколко степенувани критерия за положителни и отрицателни оценки (A/B и C/D), като целта е да бъдат ясно установени слабите страни на предложението, което след това трябва да бъде подобрено.

Таблицата по-долу показва, че прегледите от ГПК са помогнали за подобряване на качеството на предложенията за проекти между етапа на идентифициране и формулиране:

Таблица 3: Влияние на ГПК върху качеството на предложенията за проекти по ЕФР, 2006—2007 г.: % на положителните и отрицателните оценки, дадени на всеки етап от прегледа |

вид оценка | 2006 | 2007 |

идентификация | формулиране | идентификация | формулиране |

положителни оценки (a/b) | 90 | 95 | 92 | 94 |

отрицателни оценки (c/d) | 10 | 5 | 8 | 6 |

Отрицателните оценки на ГПК означават, че предложенията за проекти са одобрени след изменения или са отхвърлени поради нуждата от извършване на допълнителни подобрения преди да бъдат отново представени пред ГПК. След етапа на формулиране службите на Комисията допълнително подобряват предложенията, като следват препоръките на ГПК преди началото на изпълнението.

- Продължаване на бюджетна и секторната подкрепа, когато това е необходимо

През 2007 г. Комисията одобри обща бюджетна подкрепа (ОБП) за 38 страни на стойност 415 млн. EUR и секторна бюджетна подкрепа (СБП) за 16 страни на обща стойност 259 млн. EUR. Тези суми представляват съответно 11,4 % и 7 % от общо поетите задължения и са много близки до целевите равнища, определени в началото на годината (съответно 10 % и 7 %).

Таблица 4: Нови ОБП и СБП, 2007 г.[7] (млн. EUR) |

вид програма | поети задължения | плащания |

2006 | 2007 | % изменение | 2006 | 2007 | % изменение |

обща бюджетна подкрепа | 198 | 415 | +109 % | 431 | 455 | +5,6 % |

секторна бюджетна подкрепа | 414 | 259 | -37 % | 207 | 129 | -38 % |

общо | 612 | 674 | +10 % | 638 | 584 | -8,5 % |

През 2007 г. в областта на бюджетната подкрепа Комисията:

- публикува насоки за обща бюджетна подкрепа (януари 2007 г.);

- публикува преработени насоки за подкрепа за секторните програми (юли 2007 г.);

- продължи провеждането на рамкови оценки на публичните разходи. През 2007 г. още 15 страни от АКТБ бяха включени в оценките PEFA, с което общият брой на участващите дотук страни става 54.

- започна работа по две проучвания — едното за документиране на използването на вариращата част в операции за бюджетна подкрепа и другото за оценяване на съгласуваността между оценка на управлението на публичните финанси и подкрепа за реформиране на управлението на публичните финанси.

- изпробва използването на мониторинг, ориентиран към постигане на резултати (ROM), за секторните програми, включително за тези, които използват бюджетна подкрепа;

- започна работа по разработване на съгласувана методология за оценяване на операциите за бюджетна подкрепа като следствие от съвместната оценка на бюджетната подкрепа, завършена през 2006 г.

- Мониторинг

През 2007 г. обект на мониторинг бяха 544 текущи операции, включващи национални и регионални проекти (със специфични национални компоненти), осъществени в 77 страни от АКТБ и ОСТ. В резултат от тази дейност бяха направени 600 мониторингови доклада. Общият бюджет на операциите в страните от АКТБ, обект на мониторинг, бе 5,959 млн. EUR, от които 5,551 млн. EUR бяха финансирани от ЕФР и 408 млн. EUR — от бюджета на ЕО.

Резултатите от ROM показаха, че сътрудничеството на ЕО със страните от АКТБ бе доста успешно през 2007 г., тъй като съобразно всички критерии на РОМ (подходящ замисъл, ефективност, въздействие и устойчивост) общата средна оценка бе 2,66, като се има предвид, че предвиденият параметър за протичащи по план проекти бе 2,5.

Освен това 49 проекта, чиито дейности бяха приключени отпреди 12 до 24 месеца, бяха обект на последващ мониторинг. Резултатите от тази дейност, които се взимат предвид при създаването на бъдещи програми, постигнаха обща оценка от 2,58, а по отношение на ефективността, въздействието и подходящия замисъл на проектите — оценка от 2,6. И двете оценки са по-високи от целевия параметър от 2,5.

- Оценка

През 2007 г. Комисията извърши 3 географски оценки, обхващащи помощ от ЕО за държави от АКТБ (Мозамбик, Южноафриканската общност за развитие и Тихоокеанския регион), и една тематична оценка (развитие на селското стопанство и селските райони), обхващаща страни от АКТБ и извън АКТБ. Основните препоръки от тези оценки са посочени по-долу:

- Национална стратегия за Мозамбик: ЕС трябва да играе роля в стратегическата координация в сферата на правосъдието; той трябва да окаже засилена подкрепа на един „предвиден модел“ за демократична децентрализация; да продължи усилията си за увеличаване на дела на общата бюджетна подкрепа и на секторната бюджетна подкрепа; както и да окаже подкрепа на правителството на Мозамбик при подготовката на националната политиката за развитие на капацитета.

- Регионална стратегия за Южноафриканската общност за развитие (ЮАОР): усилия за интегриране на регионалните индикативни програми и на националните индикативни програми; ориентация към превеждане на средствата чрез използване на процедурите на страните получатели; отпускане на средства, за да се помогне на ЮАОР да развие свои собствени процедури; да започне провеждане на редовни срещи на делегациите от региона, за да се дискутират регионални въпроси; и засилване на подкрепата за ролята на ЮАОР като посредник и координатор.

- Регионална стратегия за Тихоокеанския регион на АКТБ: засилване на политическия диалог; увеличаване на усилията, за да се помогне на Тихоокеанския регион да се справи с проблемите на околната среда и управлението на природните ресурси; подобряване на връзките между регионалните и националните равнища; и установяване на по-тясна връзка между споразуменията за принос и резултатите, както и подобряване на техния мониторинг и последващите действия.

- Тематична оценка на сътрудничеството на ЕО в сферата на развитието на селското стопанство и селските райони: преосмисляне на стратегията и приоритетите в сферата на селското стопанство; ориентиране на стратегията към концепцията за интегрирано управление на селското пространство в областта на развитието на селските райони; даване на предимство на отрасловия подход и ориентиране, когато е възможно, към секторна бюджетна подкрепа; оценка на въздействието на компенсаторните мерки, които имат за цел да смекчат последиците за страните от АКТБ на реформата на Общата селскостопанска политика; и извършване на стратегически оценки на последиците върху околната среда на равнище стратегически документи за страните, както предвижда Директива 2001/42.

През 2007 г. бяха извършени само 3 географски оценки, свързани с АКТБ, докато през 2006 г. те бяха 7. Отделът в EuropeAid, извършващ оценките, се занимава не само с региона АКТБ („Развитие“, но също така с територии извън АКТБ („Външни отношения”), както и с тематични и секторни оценки, които често включват и двете области, така че броят на извършените оценки може да варира от година на година.

Времето за извършване на секторни и тематични оценки е без всякакво съмнение по-дълго от една година и е нормално броят на извършените оценки да варира от година на година в зависимост от това кога започва извършването на оценката и от сложността на процеса.

5.2. По-бързо предоставяне на помощ

Както през 2006 г., така и през 2007 г. ЕФР постигна почти всички финансови показатели, зададени за годината.

Те могат да се обобщят, както следва:

Таблица 5: Основни данни за изпълнението на ЕФР, 2003—2007 г. (млн. EUR) |

2003 | 2004 | 2005 | 2006 | 2007 |

целево равнище | реално равнище |

поети задължения за 2003 г. | 97 % | 96 % |

поети задължения за 2004 г. | 95 % | 97 % |

поети задължения за 2005 г. | 80 % | 72 % |

поети задължения за 2006 г. | 59 % | 65 % |

поети задължения за 2007 г. | 27 % | 30 % |

С цел да ускори договарянето Финансовият регламент на деветия ЕФР[8] предвижда прилагането на правилото „D+3“, т.е. индивидуалните правни задължения трябва да бъдат поети не по-късно от три години от датата на съответното поето от Комисията финансово задължение. Таблицата по-горе отразява това положение, като останалите индивидуално поети задължения за 2003 и 2004 г. се отнасят най-вече за кредити, отделени за окончателни одити и оценки или за резерви за непредвидени разходи.

Плащания

Плащанията по ЕФР достигнаха размер от 2 920 млн. EUR , което представлява най-високата сума, която някога е достигана (напр. 2 826 млн. EUR през 2006 г., 2 544 млн. EUR през 2005 г.).

В контекста на съобщението до Съвета от октомври първоначално определеното за 2007 г. равнище ( 3 136 млн. EUR ) бе преразгледано и намалено на 3 005 млн. EUR, inter alia за да се отчете фактът, че планирани плащания, като 100 млн. EUR по програма „Тежко задлъжнели най-бедни страни“ (HIPC) и 40 млн. EUR за доверителния фонд за инфраструктура ЕС—Африка, бяха отложени за 2008 г. като последствие от закъсняло изпълнение на условията за отпускане на средства, както и поради очаквания в края на годината да има недостиг на парични потоци. На практика действителните плащания достигнаха 2 920 млн. EUR и щяха да бъдат с почти 200 млн. EUR повече, ако не беше недостигът на парични потоци.

От 1990 г. насам както общо поетите задължения, така и плащанията се увеличават постоянно, което отразява ускореното им изпълнение:

[pic]

- Поддържане на устойчиви неизпълнени поети задължения (RAL) с насочване на вниманието към договори и към стари и латентни поети задължения

5.2.1. Поддържане на общите неизпълнени поети задължения (RAL) устойчиви

Неизпълнените поети задължения („RAL“ за reste à liquider ) трябва да бъдат изразходвани в съответствие с правилата на доброто финансово управление. Комисията следи отблизо общите неизпълнени поети задължения.

През 2007 г. неизпълнените поети задължения нараснаха от 10 281 млн. EUR на 10 579 млн. EUR (+2 %). Нарастването на неизпълнените поети задължения в сравнение с 1.1.2007 г. може да бъде обяснено по следния начин:

неизпълнени поети задължения към 1.1.2007 г. | 10 281 |

плюс нови общо поети задължения през 2007 г. | 3 636 |

без отменени бюджетни кредити | 464 |

без плащания през 2007 г. | 2 920 |

плюс нареждания за събиране на вземания | 45 |

неизпълнени поети задължения към 31.12.2007 г. | 10 579 |

Както бе показано в таблицата по-горе голямо влияние върху нарастването на общите неизпълнени поети задължения оказва високото равнище на общо поети задължения през 2007 г. (вследствие на приключване на прилагането на клаузата за краен срок на валидност в края на 2007 г.).

- Насочване на вниманието към изпълнение на „стари“ и „латентни“ поети задължения

Усилията, положени през предходните години за ускоряване на изпълнението, продължават да дават добри резултати.

Така например средната продължителност за изпълнението на проекти — измерена чрез съотношението между неизпълнените поети задължения и годишните плащания — намаля с 25 % между 2001 и 2007 г.:

Таблица 6: Средна продължителност (в години) за изпълнение на проектите (съотношение неизпълнени поети задължения/годишни плащания) |

2001 | 2002 | 2003 | 2004 | 2005 | 2006 | 2007 |

4,96 | 4,5 | 4,2 | 4,0 | 4,1 | 3,6 | 3,6 |

В рамките на подхода за стабилизиране на общите неизпълнени поети задължения, Комисията следи отблизо старите и латентните неизпълнени поети задължения, както са определени по-долу:

Таблица 7: Развитие на старите и латентните неизпълнени поети задължения, 2006—2007 г. |

показател | остатък (млн. EUR) | коментар |

название | определение | 31.12.06 | 31.12.07 |

целево равнище | реално равнище |

стари неизпълнени поети задължения | средства, поети като задължения преди повече от 5 години, които все още не са изразходвани | 822 | 860 | 903 | целевото равнище на старите неизпълнени поети задължения на практика бе достигнато |

латентни неизпълнени поети задължения | средства, поети като задължения, но за тях няма сключени договори, нито са изразходвани за период над 2 години | 276 | 250 | 100 | латентни неизпълнени поети задължения, намалели с повече от 60 % през 2007 г. |

Сборът от старите и латентните неизпълнени поети задължения се равняваше на 1 098 млн. EUR в края на 2006 г. и бе 1 003 млн. EUR в края на 2007 г., което представлява намаление от около 10 %.

Бе положено специално усилие за своевременно отменяне на всички излишни неизразходвани бюджетни кредити, за да могат да бъдат поети нови задължения преди края на 2007 г. За тази цел Комисията определи за края на март 2007 г. целево равнище за отменяне на бюджетни кредити. Тази амбициозна цел бе надмината.

Следващата таблица показва постиженията за 2006 и 2007 г.

Таблица 8: Отменени бюджетни кредити по ЕФР, от 1.1.2006 г. до 31.3.2007 г. |

показател | определение | стойност (млн. EUR) |

2006 | 2007 |

целево равнище (до 31.3.2007 г.) | реално равнище (до 31.3.2007 г.) |

отменени задължения | средства, по-рано поети като задължения, които не са изразходвани и сега са освободени за нови програми | 689 | 391 | 464 |

Приложения 1 и 4 към работния документ на службите на Комисията представят съответно подробна разбивка на развитието на неизразходваните средства от 2003 г. насам и общите суми за отменени бюджетни кредити и нареждания за събиране на вземания, както и брутни и нетни поети задължения и плащания.

5.2.2. Равномерното разпределяне на поетите задължения през годината (избягване на прекомерно натоварване в края на годината)

Независимо от по-големия брой на взети решения за приключване на поемането на средствата от деветия ЕФР като задължения, равнището на общо поетите задължения по ЕФР преди септември остана 58 %, както през предходната година.

5.2.3. Stabex[9]

През 2007 г. Комисията продължи да изпълнява плана за действие за Stabex, който се състои в одобряване на нови рамки за взаимно задължение (РВЗ), за да бъдат мобилизирани неизразходваните средства за нови програми, пригодени към текущите нужди, с цел подписване на всички РВЗ преди края на 2008 г. Таблицата по-долу представя предварителното положение към 31.12.2007 г. на средствата по STABEX, управлявани от Комисията.

Таблица 9: STABEX — положение 2006—2007 г. (EUR) |

2006 | 2007 |

общо отпуснати средства (споразумения за трансфер + лихви) | 2 703 475 370 | 2 741 845 131 |

подписани РВЗ | 2 546 769 644 | 2 656 264 965 |

средства, за които трябва да бъдат подписани РВЗ (преди 31.12.2008 г.) | 156 708 847 | 85 580 166 |

мобилизирани средства | 2 065 612 214 | 2 154 826 786 |

гаранционни сметки (трябва да бъдат платени преди 31.12.2010 г.) | 191 602 109 | 99 609 288 |

В съответствие с член 212 от Споразумението от Ломе IV, националните разпоредители с бюджетни кредити на страните от АКТБ, които получават средства по STABEX, са длъжни да подадат годишен доклад относно финансовото управление на средствата по Stabex. Към момента на финализиране на настоящия доклад все още се очаква получаването на някои от тези доклади за 2007 г. Затова по-подробен доклад за изпълнението на Stabex през 2007 г. ще бъде изготвен, след като цялата информация бъде получена и анализирана.

5.3. Координиране и хармонизиране на операциите с други дарители

- Секторна концентрация на ЕФР

Разбивката по сектори на изразходваните от ЕФР средства през 2007 г. е както следва:

Таблица 10: Поети задължения и плащания по ЕФР по сектори на КПР—ОИСР, 2007 г. (млн. EUR) (*) |

сектор | поети задължения | плащания |

млн. EUR | % от всички | млн. EUR | % от всички |

образование, здравеопазване, водоснабдяване и канализация | 1 247 | 36 % | 852 | 31 % |

транспорт, комуникации, енергия | 751 | 22 % | 799 | 28 % |

селско стопанство, рибно стопанство, търговия, промишленост, туризъм | 373 | 11 % | 274 | 10 % |

околна среда, други междусекторни въпроси | 324 | 9 % | 156 | 5 % |

хранителни помощи и общо подпомагане на програмите (**) | 461 | 13 % | 557 | 19 % |

намаляване на дълга | 23 | 1 % | - | 0 % |

други, включително помощ за възстановяване | 261 | 7 % | 134 | 5 % |

административни разходи | 50 | 1 % | 61 | 2 % |

общо | 3 489 | 100 % | 2 833 | 100 % |

* Данните не са окончателни

Двустранни и многостранни потоци официална помощ за развитие (ОПР) и официална помощ (ОП)

Финансовият инструмент за мир не се включва: поети задължения = 147 млн. EUR, плащания = 86 млн. EUR

** Хранителни помощи и общо подпомагане на програмите

поети задължения млн. EUR | % от всички | плащания млн. EUR | % от всички |

от които обща бюджетна подкрепа | 415 | 12 % | 455 | 16 % |

от които програми за хранителни помощи/осигуряване на прехрана и Stabex | 46 | 1 % | 136 | 4 % |

общо | 461 | 13 % | 557[10] | 19 % |

- Финансиране чрез международни организации

Договорите с организациите на ООН и с групата на Световната банка се равняват на 432 млн. EUR, или на 11,3 % от всички договори за годината. Този процент свидетелства за устойчива тенденция през периода 2005—2007 г.

През 2007 г. Комисията сключи договори за:

- 226 млн. EUR със Световната банка, от които 150 млн. EUR бяха предоставени за зашита на основните услуги в Етиопия, което включва предоставяне на основни услуги в началното и средното образование, здравеопазването, селското стопанство и опазването на природните ресурси и водата от поднационалните правителства, като в същото време се подобряват прозрачността и отчетността при предоставянето на услугите.

- 205 млн. EUR с организациите на ООН, и по-специално 71,5 млн. EUR с УНИЦЕФ, 47,6 млн. EUR с ПРООН и 11,7 млн. EUR с ФАО.

С организациите на ООН в началото на 2007 г. бяха одобрени общи насоки за представяне на отчет, които да се прилагат към текущите договори.

Приложение 5 към работния документ на службите на Комисията представя подробни данни за договорите от 2007 г., плащанията и дължимите суми на различни агенции на ООН и на Световната банка.

5.4. Гарантиране на средства за ефективен контрол и отчетност

- Мониторинг на трансакциите отблизо чрез използване на извадки

Контролната дейност на EuropeAid се извършва в съответствие с финансовите регламенти, които се прилагат за бюджета и за ЕФР. Целта е да има балансирана система за контрол, която позволява постигане на целите при спазването на законност, редовност и добро финансово управление. Основният механизъм, който гарантира законността и редовността, се състои в контрола на всяка една трансакция преди да бъде разрешено нейното извършване. Предварителният контрол е много важен, тъй като той позволява предотвратяването на грешки и следователно няма нужда от последващи корективни действия, и обхваща както финансовите, така и оперативните аспекти на трансакциите.

Основният механизъм за контрол се допълва от последващ контрол, както и от допълнителни одити.

Системата за последващ контрол претърпя структурно изменение през 2005 г. и усъвършенстване на методологията през 2006 г., затова не бе допълнително изменяна през 2007 г., която бе година за утвърждаване на направените промени.

Цели се извършването на последващ контрол на 1 % от трансакциите на EuropeAid (плащания, възстановявания и уравняване на операции по предварително финансиране за ЕФР и бюджета общо), въпреки че има минимален праг за общия брой трансакции, които могат да бъдат проверени. Всяка трансакция се проучва с цел откриване на системни проблеми и откриване и коригиране на различни финансови аномалии, които могат да доведат до това да се плати, събере или уравни твърде много или твърде малко.

За контрол бяха избрани 142 трансакции от общо 18 718 трансакции (0,75 % от общия брой) на стойност 961 027 683 EUR и контролът на всички трансакции от извадката трябваше да се извърши до края на април 2008 г., което показа, че общият брой на грешки е сравнително нисък и че те нямат сериозно финансово отражение.

Таблица 11: Последващ контрол на трансакции (ЕФР и бюджет) през 2007 г. — състояние, февруари 2008 г. |

брой трансакции | % от всички трансакции |

общо трансакции | 18 718 | 100 % |

трансакции, за които се предвижда контрол | 142 | 0,75 % |

- осъществен контрол (трансакции януари—октомври 2007 г.) | 119 | 0,63 % |

- контрол, който трябва да се извърши до края на април 2008 г. (трансакции юли—декември 2007 г.) | 23 | 0,12 % |

Освен това Комисията:

- извърши последващ контрол на 26 трансакции, които разпоредителят с бюджетни кредити е осъществил въпреки изразените резерви от финансовия служител, извършващ проверката, от които 11 трансакции бяха свързани с плащания, а останалите с договорни въпроси или обществени поръчки. Процедурата за дерогация бе използвана по-рядко през 2007 г. отколкото през 2006 г. (39 трансакции);

- извърши преглед на трансакциите и вътрешния контрол намясто в три делегации в АКТБ, определени чрез анализ на риска. Тази година техническите задания на тези мисии се преразглеждат в централата за по-добро хармонизиране. Обичайно са предвидени четири мисии за извършване на проверка. През 2007 г. три от четирите предвидени мисии бяха надлежно проведени в Ангола, Демократична република Конго и Гвинея-Бисау.

- Годишни одитни планове

Годишният одитен план, съставен вследствие на оценка на риска, се изпълнява под отговорността на съответните служби в централата и в делегациите. Той има за цел да осигури второ равнище на гаранция, в допълнение на това, осигурено от задължителните одити. Следователно одитите са изцяло включени в пълния цикъл на управление на проекта.

С цел засилване на централния мониторинг на одиторските дейности, EuropeAid провежда анализ на одиторските доклади, финализирани през годината, които са свързани с одити, включени в годишният одитен план. Основните констатации за 2007 г. показа, че, в общия случай, средствата са изразходвани в съответствие с условията на споразумението и че е бил извършен вътрешен контрол за предотвратяване и откриване на грешки, нередности и измами.

Като се има предвид многообразието на одиторските доклади, сравнението им един с друг бе трудно. Стандартните технически задания, публикувани от EuropeAid през септември 2007 г., ще предотвратят такива разлики и ще увеличат качеството на докладите (тъй като специфичните цели и поставените задачи са подробно описани в общите условия) и ще улеснят тяхното разбиране (основата на докладите ще бъде една и съща).

- Съответствие с четирите стълба

Анализът за спазване на международните стандарти от процедурите на международните организации бе извършен за Световната банка и за дванадесет организации на ООН (ПРООН (UNDP), СЗО (WHO), ФАО (FAO), ВКБООН (UNHCR), ФНООН (UNFPA), Световната продоволствена програма (WFP), Службата на ООН за борба срещу противопехотните мини (UNMAS), Конференцията на ООН за търговия и развитие (UNCTAD), Агенцията на ООН за подпомагане и строителство за палестинските бежанци в Близкия изток (UNRWA), УНИЦЕФ (UNICEF), МФРСС (IFAD) и Службата на ООН за обслужване на проекти (UNOPS)), както и за други международни организации, включително регионалните организации от АКТБ. Анализите на ООН обхващат повече от 97 % от вноските на EuropeAid в тези организации, които са подписали Финансовото и административно рамково споразумение (FAFA).

Резултатите от този анализ са задоволителни, като показват, че в общия случай организациите спазват стандартите, установени за четирите критерия от член 53, буква г) от Финансовия регламент за общия бюджет (счетоводство, одит, вътрешен контрол, обществени поръчки). Там, където анализите показаха, че някои регионални организации от АКТБ не спазват изцяло установените стандарти, споразуменията с тези организации бяха съответно изменени преди подписването им.

5.5. Въвеждане на активна политика за човешките ресурси и подобряване на вътрешните процеси

- Въвеждане на активна политика за човешките ресурси

След оценка от ГД „AIDCO“ на натовареността, през 2007 г. в централата допълнително бяха наети 11 договорно наети лица. Въпреки че това облекчи недостига на персонал, индивидуалната натовареност в Дирекция C остава висока. Делегациите в страните от АКТБ продължиха да работят с недостатъчен персонал.

Таблица 12: Процент на свободните позиции в EuropeAid: централа на дирекция АКТБ и делегации в АКТБ, 2006—2007 г. |

място | вид персонал | процент свободни места в края на годината |

2006 | 2007 |

делегации в АКТБ | длъжностни лица | 7 % | 4 % |

друг персонал | 9 % | 10 % |

централа (дирекция АКТБ) | длъжностни лица | 0 % | 2,6 % |

друг персонал | 1 % | 4,4 % |

По-високият процент свободни места в края на годината е източник на напрежение и се дължи най-вече на текущи процедури по наемане на персонал.

- Допълнително развиване на информационните системи и подобряване на системите за счетоводна отчетност

За да се справи с продължаващите трудности при приключване на интегрирането на ЕФР в Общата информационна система в областта на външните отношения (CRIS) и в Системата за счетоводна отчетност на основата на текущо начисляване (ABAC), бе изготвен специален план за действие за достигане на ниво на оперативност в началото на финансовата 2009 година. Ускорява се развитието за всички модули, планират се обучения и се очаква цялата система да бъде действаща скоро след приключване на сметките за 2008 г.

основата на текущо начисляване (ABAC), бе изготвен специален план за действие за достигане на ниво на оперативност в началото на финансовата 2009 година. Ускорява се развитието за всички модули, планират се обучения и се очаква цялата система да бъде действаща скоро след приключване на сметките за 2008 г.

[1] ОВ L 83, 1.4.2003 г., стр. 1.

[2] Решение 2005/446/EО, OВ L 156, 18.6.2005 г., стр. 19.

[3] Приложение Iб, съдържащо се в Приложение към Решение № 1/2006 г. на Съвета на министрите АКТБ—ЕО (ОВ L 247, 9.9.2006 г., стр. 22).

[4] Решение 2007/792/EО, OВ L 320, 6.12.2007 г., стр. 31.

[5] В раздели четири и пет поетите задължения и плащанията отразяват корекция, направена от Комисията през 2004 г., на стойностите за плащанията по Stabex, извършени между 2002 и 2004 г.

[6] В настоящия доклад стойностите:-включват рисков капитал на Европейската инвестиционна банка (ЕИБ) и свързаните с него лихвени субсидии от седми и осми ЕФР, тъй като Комисията носи отговорност за осчетоводяване на тези средства; -не включват инвестиционния инструмент на ЕИБ, финансиран от деветия ЕФР, тъй като ЕИБ носи отговорност за осчетоводяване на инструмента.

[7] Данните, използвани в тази таблица са неокончателни.

[8] ОВ L 83, 1.4.2003 г., стр. 1.

[9] Stabex бе финансов инструмент, създаден от Конвенцията от Ломе (членове 186—212), предназначен да компенсира нестабилността на постъпленията от износа на страните от АКТБ. Споразумението от Котону замени Stabex с нов инструмент, Flex.

[10] Тази сума включва Stabex, както и данни за хранителни помощи, но не включва обезщетяване за загуби, намаляване на дълга и спешна помощ, за разлика от сумата по плащанията от 455 в таблица 4.